text: жарқамыс ақтөбе облысының байғанин ауданындағы ауыл, жарқамыс ауылдық округі орталығы. аудан орталығы қарауылкелді (байғанин) ауылынан қарай 95 км-дей жерде, жем өзенінің оң жағалауындағы боз жусан аралас әр түрлі шөптер өскен ақшыл сұр, сортаң қоңыр топырақты шөлейт белдемде орналасқан. 1999 жылы тұрғындар саны 1929 адам (957 ер адам және 972 әйел адам) болса, 2009 жылы 1852 адамды (983 ер адам және 869 әйел адам) құрады. іргесі табын ауданының құрылуына байланысты 1928 жылы аудан орталығы болып қалыптасты. 1963 жылы қой шаруашылығымен айналысатын “ақжар” кеңшарының орталығы болды. оның негізінде жарқамыста шаруа қожалықтары мен серіктестіктер жұмыс істеді. ауылда орта мектеп, пункт, клуб, т.б. мекемелер бар. тұрғындары көрші елді мекендермен автомобиль жолы арқылы қатынасады.